LAOAG CITY - Nagpatnag nga linamayan dagiti residente iti Brgy Badio, Pinili, Ilocos Norte ti maysa a natay nga aso idi kalman.
Binigbig ni Brgy Chairman Ryan Pascua ti akin-taraken iti aso a ni Mrs Nelita Saturnio, agtwen ti 63, addaan ti asawa ken residente iti nasao a barangay.
Napalaus ti ladingit ni Saturnio iti ipapatay ti aso na gapu ta inbilang nan nga anak gapu ta awan ti anak da nga agassawa.
Binulan a pa-check-up na iti veterinarian, no sadino a gasgastusan na ti 8,500 a pisos ti kada bulan.
Naammuan a ti aso a kasla aglanglangan a poodle ket nadungpar idi kalman ti maysa nga L300 van nga minaneho ti maysa a pastor.
Dagus a naitaray iti Veterinary Clinic iti ciudad ti Laoag ti aso no sadino a dagus damet nga inoxygen ngem saanen a nasalbar ti biagna.
Sakbay nga inyawid ni Saturnio ti natay a taraken na ket pina-embalsamar na nga immuna iti maysa punerarya ken inlungon da.
Kas iti maysa a natay a tao ket inmansayag na iti balay no sadino a tinugkelan na ti kandela ken inatangan na pay.
Ti aso ket naitabon itay malem iti mismo nga aribayan ti balay da Saturnio ken pinaaramidanna ti pantiyun nga adda krusna.
Kalpasan a naitabon ti aso ket adda met ti nagsasanguan dagiti napan nakitabon.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn